|  |  |
| --- | --- |
| Tantárgyneve: **Kisgyakorlatok és esetmegbeszélés I-II.** | Kreditértéke: **4+4** |
| A tantárgy besorolása: **kötelező** | |
| A tantárgy elméleti vagy gyakorlati jellegének mértéke, „képzési karaktere”: **100% gyakorlat** | |
| A tanóra típusa: **gyakorlat** óraszáma: **3X40 óra**/félév **és szeminárium**  óraszáma 2 óra/hét  *Az adott ismeret átadásában alkalmazandó további módok, jellemzők:* esetismertetések | |
| A számonkérés módja: **minősített aláírás**  *Az ismeretellenőrzésben alkalmazandó további módok:* **év végi értékelés: a tereptanárok által megadott értékelések, a szemináriumon való aktivitás és határidőre leadott gyakorlati napló alapján.** | |
| A tantárgy tantervi helye: **IV-V. félév** | |
| Előtanulmányi feltételek: laikus gyakorlat | |
| Tantárgy-leírás: | |
| A kisgyakorlat során a hallgatóknak lehetőségük nyílik arra, hogy közelebbről megismerhessenek néhány intézményt, annak célkitűzéseit, feladatait, betekintést nyerjenek az ott végzett szociális munkába. A két félév során három-három hetet különböző intézményekben töltik el a hallgatók. A kisgyakorlat összesen hat alkalommal öt munkanapot foglal magába. Egy – egy terepgyakorlat időtartama 40 óra, a munkahely munkahelyéhez igazodva, de ezt figyelembe véve sem lehet kevesebb, mint heti 30 óra. A kisgyakorlat helyét és idejét a terepkoordinátor jelöli ki, figyelembe véve a hallgató érdeklődési körét. A gyakorlat alatt a hallgató a tereptanár közvetlen irányítása alatt áll. Az intézményben folyó közös munka a tereptanár által elkészített és a terepkoordinátor által jóváhagyott kisgyakorlati tematikák alapján történik. A gyakorlatokkal párhuzamban esetmegbeszélés folytatódik, amely a gyakorlati munkára vonatkozó reflexiókra, a terephelyen történtek megbeszélésére ad lehetőséget. | |
| A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) | |
| * A választott szociális intézmény szervezeti és működési szabályzata, szakmai programjának, házi rendjének és az intézmény működéséhez kapcsolódó jogszabályok. * Somorjai Ildikó (szerk.) Kézikönyv a szociális munka gyakorlatához. Szociális Szakmai Szövetség, Budapest, 2001. * Szociális Munka Etikai Kódexe, Szociális Szakmai Szövetség, 2016. [www.3sz.hu](http://www.3sz.hu) | |
| Azoknak az előírt szakmai kompetenciáknak, kompetencia-elemeknek (tudás, képesség stb., KKK 7. pont) a felsorolása, amelyek kialakításához a tantárgy jellemzően, érdemben hozzájárul | |
| 1. **Tudása**   **-** Ismeri és értelmezi az emberi szükségleteket, a társas viselkedés pszichológiai tényezőit, az emberek és a környezetük közötti interakciókat.  - Ismeri és érti a szociális munka szerepét, lényegét, funkcióit, komplexitását, multi, inter-diszciplináris jellegét.  - Ismeri és értelmezi a szociális munkához kapcsolódó jogi területek szabályozását, különös tekintettel az emberi és gyermeki jogokra, a szociális és gyermekvédelmi jogi szabályozásra.  - Ismeri a szociális munka beavatkozásra, együttműködések kialakítására, szociális problémák megelőzésére és kezelésére felhasználható módszereit, eljárásait.  - Ismeri a szociális szolgáltatási rendszert, a közszféra, valamint a magánszféra - ezen belül civil-, egyházi, piaci szféra - rendszereit, átlátja a szociális szervezetek működését és abban a szociális szakemberek szerepeinek, tevékenységének formáit.  - Ismeri más segítő szakmák kompetenciaköreit, felkészült a gyakorlat során felmerülő problémák szakmai illetékességének felismerésére, és más szakmák szakembereivel való szakszerű együttműködésre.   1. **Képességei**   - Képes eligazodni a szociális terület mélyebb összefüggései, valamint a gyakorlat által felvetett konkrét társadalmi problémák és lehetséges megoldási módszerek, modellek között, és képes új szolgáltatások kialakításában közreműködni a megelőzés és a problémakezelés érdekében.  - Képes áttekinteni a szociális munka szakterületeinek dokumentációit, a kapcsolódó szakmai feladatokat.  - Képes a bizalomépítésre, a nyílt, hiteles, hatékony kommunikációra.  - Képes szükségletfelmérésre, az egyén és környezete közötti folyamatoknak, kölcsönhatásoknak, problémáknak holisztikus elemzésére.  - Felismeri a szolgáltatásokat igénybe vevők autonómiáját tiszteletben tartó proaktív szemléletű, életminőséget szolgáló, javító, konstruktív problémakezelés, valamint a források és a kockázatok elemzésének szükségességét.  **c) Attitűdje**  **-** Nyitott mások megismerésére, empátiával viszonyul az emberekhez, családokhoz, csoportokhoz és közösségekhez.  - Nyitott az új módszerekre, eljárásokra, szakmai eredményekre és innovációkra; elkötelezett a korszerű szociális munka tudományos és gyakorlati eredményeinek megismerésére és alkalmazására.  **d) Autonómiája és felelőssége**  - Munkáját minden körülmények között felelősen, a szociális munka értékeit és alapelveit, a szakmai etikai kódex iránymutatásait figyelembe véve, elméleti és gyakorlati megalapozottsággal végzi és képviseli.  - Felelősséget vállal a szolgáltatásokat igénybe vevők életébe történő beavatkozásért.  - Felelősséget vállal a rábízott információkért, valamint a dokumentációban rögzített adatokért, titoktartási kötelezettségét megtartja. | |
| Tantárgy felelőse:  **Györi Piroska** | |
|  | |